stanford-oval/wikipedia huggingface dataset:
วรนาถ อภิจารี
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2531 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2536 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2531 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2511 –  เหรียญราชการชายแดน (ช.ด.)
พ.ศ. 2511 –  เหรียญจักรมาลา (ร.จ.ม.)
พ.ศ. 2530 –  เหรียญลูกเสือสดุดี ชั้นที่ 1
พ.ศ. 2534 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

สิงคโปร์ :
พ.ศ. 2537 –  เครื่องอิสริยาภรณ์อุตมะ บักติ เจเมอร์ลัง (เท็นเทรา)
บรอดชีต

บรอดชีต (อังกฤษ: broadsheet) เป็นชื่อเรียกขนาดของหนังสือพิมพ์ขนาดใหญ่ ขนาดความสูง 21.5 นิ้ว และความกว้างระหว่าง 31-25 นิ้ว ต่อสองหน้า
หนังสือพิมพ์ขนาดบรอดชีตในประเทศไทย

ปัจจุบัน มีเพียงไทยรัฐเท่านั้น ที่ยังคงใช้กระดาษขนาด 31x21.5 นิ้วต่อสองหน้า และมีเพียงโลกวันนี้เช่นกัน ที่ใช้กระดาษขนาด 24x22.75 นิ้วต่อสองหน้า (เริ่ม 30 มิถุนายน พ.ศ. 2551) ส่วนหนังสือพิมพ์ฉบับอื่นๆ ที่วางจำหน่ายในทุกวันนี้ นิยมใช้กระดาษขนาด 28x21.5 นิ้วต่อสองหน้า เช่น กรุงเทพธุรกิจ, ข่าวสด (เริ่ม 7 เมษายน พ.ศ. 2552), คมชัดลึก (เริ่ม 1 สิงหาคม พ.ศ. 2551), ฐานเศรษฐกิจ, เดลินิวส์ (เริ่ม 19 กันยายน พ.ศ. 2552), เดอะ เนชั่น, มติชนรายวัน (เริ่ม 9 พฤษภาคม พ.ศ. 2551), ไทยโพสต์, แนวหน้า, บางกอกโพสต์, ประชาชาติธุรกิจ (เริ่ม 8 พฤษภาคม พ.ศ. 2551), โพสต์ทูเดย์, สยามกีฬารายวัน, สยามรัฐ, ผู้จัดการรายวัน 360 องศา
ดูเพิ่ม

หนังสือพิมพ์
แท็บลอยด์
บาคีร์ อีเซตเบกอวิช

| บาคีร์ อีเซตเบกอวิช |
| --- | --- |


ประธานาธิบดีแห่งบอสเนียและเฮอร์เซโกวีนา
ดำรงตำแหน่ง 10 มีนาคม 2014 – 17 พฤศจิกายน 2014
นายกรัฐมนตรี: Vjekoslav Bevanda
ก่อนหน้า: Željko Komšić
ถัดไป: Mladen Ivanić
ดำรงตำแหน่ง 10 มีนาคม 2012 – 10  พฤศจิกายน 2012
นายกรัฐมนตรี: Vjekoslav Bevanda
ก่อนหน้า: Željko Komšić
ถัดไป: Nebojša Radmanović
สมาชิกชาวบอสเนียกของคณะประธานาธิบดีบอสเนียและเฮอร์เซโกวีนา
ดำรงตำแหน่ง 10 พฤศจิกายน 2010 – 20 พฤศจิกายน 2018
ก่อนหน้า: Haris Silajdžić
ถัดไป: เชฟิก จาเฟโรวิช
 
ข้อมูลส่วนบุคคล
เกิด:  (1956-06-28) 28 มิถุนายน ค.ศ. 1956 (68 ปี) ซาราเยโว, สหพันธ์สาธารณรัฐสังคมนิยมยูโกสลาเวีย
ศาสนา: อิสลาม
พรรคการเมือง: SDA
คู่สมรส: เซบิยา อีเซตเบกอวิช
บุตร: ยัสมีนา
ศิษย์เก่า: มหาวิทยาลัยซาราเยโว

บาคีร์ อีเซตเบกอวิช (บอสเนีย: Bakir Izetbegović) เป็นผู้นำชาวมุสลิมบอสเนียและยังเป็นหนึ่งในสามของสมาชิกคณะประธานาธิบดีบอสเนียและเฮอร์เซโกวีนา นอกจากนี้เขายังเป็นบุตรของอดีตประธานาธิบดีอาลิยา อิเซ็ตเบกอวิช วีรบุรุษของชาวบอสเนีย
ชีวิตวัยเด็ก

บาคีร์ อีเซตเบกอวิช เกิดในซาราเยโว เขาเรียนชั้นประถมศึกษาและมัธยมศึกษาในซาราเยโว และเข้าศึกษาต่อในคณะสถาปัตยกรรมศาสตร์ มหาวิทยาลัยซาราเยโว จนสำเร็จการศึกษาในปี ค.ศ. 1981
อาชีพ

ในปี ค.ศ. 1982-1992 เขาทำงานในบริษัทสถาปัตยกรรมจนกระทั่งเกิดสงครามบอสเนีย เขาจึงต้องยุติอาชีพมาช่วยอาลียา อีเซตเบกอวิช พ่อของตนซึ่งเป็นประธานาธิบดี บาคีร์ อีเซตเบกอวิช เข้าสู่วงการการเมืองปี ค.ศ. 2000 เขาได้รับตำแหน่งผู้นำชาวมุสลิมบอสเนียในวันที่ 10 พฤศจิกายน ค.ศ. 2010 และดำรงตำแหน่งประธานคณะประธานาธิบดีบอสเนียและเฮอร์เซโกวีนา 2 สมัย
การประท้วงในประเทศเบลารุส พ.ศ. 2563–2564

การประท้วงในประเทศเบลารุส พ.ศ. 2563–2564 (อังกฤษ: 2020–2021 Belarusian protests) เป็นระลอกการประท้วงที่ดำเนินไปอยู่เพื่อต่อต้านประธานาธิบดีอาเลียกซันดร์ ลูกาแชนกา. และเป็นส่วนหนึ่งของการเคลื่อนไหวเพื่อประชาธิปไตยของเบลารุส การประท้วงได้ดำเนินต่อภายหลังลูกาแชนกาดำรงตำแหน่งต่อเป็นวาระที่หกในการเลือกตั้งประธานาธิบดี ปี พ.ศ. 2563. เพื่อตอบสนองต่อการประท้วง จึงมีการจัดขบวนผู้สนับสนุนรัฐบาลกลับ
บล็อกเกอร์และนักธุรกิจชาวเบลารุส เซอร์เกย์ ซีคานอฟสกี ผู้เริ่มเรียกลูกาแชนกาว่าเป็น "แมลงสาบ" ในกลอนสำหรับเด็ก "แมลงสาบผู้ยิ่งใหญ่" (The Mighty Cockroach) และใช้รูปรองเทาแตะบี้แมลงสาบตัวนั้นเป็นสัญลักษณ์ ได้ถูกรัฐบาลจับกุมตัวในปลายเดือนพฤษภาคม 2020 ในฐานความผิดเป็นสายลับต่างชาติ ในเดือนมิถุนายน 2020 ลูกาแชนกาล้มเหลวในการจัดการกับการระบาดของโคโรนาไวรัสและปฏิเสธอันตรายของโรคไวรัสโควิด-19ได้นำไปสู่ความโกรธเคืองของประชาชนและการประท้วง นอกจากนี้ผู้นำฝ่ายค้านจำนวนมากที่ลงสมัครในการเลือกตั้งรอบถัดไปถูกจับกุมด้วยข้อหาต่าง ๆ
ในวันที่ 19 มิถุนายน ลูกาแชนกาประกาศว่าเขาได้ "ยับยั้งความพยายามจะรัฐประหาร" โดยการจับกุมผู้นำฝ่ายค้าน วิกตาร์ บาบารีกา ซึ่งถูกตั้งข้อหาฉ้อโกงและสินบน บาบารีกาปฏิเสธว่าข้อหาเหล่านี้เป็นเท็จแต่การจับกุมนั้นเป็นไปเพื่อเหตุผลทางการเมือง ลูกาแชนกากลัวว่าบาบารีกามีสิทธิ์ที่จะเอาชนะลูกาแชนกาในการเลือกตั้งครั้งถัดไปได้
ผู้ประท้วงเผชิญกับการก่อกวนจากเจ้าหน้าที่อย่างรุนแรง โดยข้อมูลจากสำนักงานข้าหลวงใหญ่สิทธิมนุษยชนแห่งสหประชาชาติในวันที่ 1 กันยายน มีรายงานการทรมานและการปฏิบัติที่โหดร้ายต่อผู้ต้องขังมากกว่า 450 คดี เช่นเดียวกันกับการล่วงละเมิดทางเพศและการขมขืน ในช่วงปลาย พ.ศ. 2563 ศูนย์สิทธิมนุษยชนเวียสนามีคำให้การจากเหยื่อที่ถูกทรมาน 1,000 คดี
ภูมิหลัง

อาเลียกซันดร์ ลูกาแชนกา ดำรงตำแหน่งประมุขแห่งรัฐของประเทศเบลารุสมาตั้งแต่ พ.ศ. 2537 และไม่มีคู่ต่อสู้คนใดเอาชนะเขาในการเลือกตั้ง 5 ครั้งได้ ทำให้สื่อมวลชนกล่าวถึงเขาเป็น "เผด็จการคนสุดท้ายของยุโรป" ภายใต้การปกครองแบบอำนาจนิยม รัฐบาลมักปราบปรามฝ่ายค้านอยู่เสมอ
ลูกาแชนกาเผชิญหน้ากับการต่อต้านของประชาชนมากขึ้นท่ามกลางการบริหารจัดการต่อการระบาดทั่วของโควิด-19 ซึ่งลูกาแชนกาปฏิเสธว่าเป็นภัยคุกคามร้ายแรง ในการเลือกตั้ง 5 ครั้งที่ลูกาแชนกาชนะ มีแค่ครั้งเดียวใน พ.ศ. 2537 ที่ต่างประเทศถือว่าเสรีและยุติธรรม
ก่อนการเลือกตั้ง

การประท้วงนี้มีชื่อเล่นว่า การปฏิวัติรองเท้าแตะ (Slipper Revolution) หรือ การปฏิวัติล้มล้างแมลงสาบ (Anti-Cockroach Revolution)
ดูเพิ่ม

การประท้วงในประเทศรัสเซีย พ.ศ. 2564
การเลือกตั้งประธานาธิบดีเบลารุส พ.ศ. 2563
ชื่อเล่น "แมลงสาบ" ที่ใช้เรียกลูกาแชนกา มาจากบทกวีของเด็กชื่อ Tarakanishche โดย Korney Chukovsky ใน ค.ศ. 1921
สถานีหลักสอง

สถานีหลักสอง (อังกฤษ: Lak Song Station, รหัส BL38) เป็นสถานีรถไฟฟ้าแบบยกระดับในเส้นทางรถไฟฟ้ามหานคร สายเฉลิมรัชมงคล ยกระดับเหนือถนนเพชรเกษม บริเวณศูนย์การค้าเอ็ม ไลฟ์สโตร์ บางแค และซอยเพชรเกษม 80
พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินโดยขบวนรถไฟฟ้าพระที่นั่งจากสถานีสนามไชยมาสิ้นสุดที่สถานีนี้ ในพิธีเปิดโครงการรถไฟฟ้ามหานคร สายเฉลิมรัชมงคล ส่วนต่อขยาย หัวลำโพง–หลักสอง และบางซื่อ–ท่าพระ เมื่อวันที่ 14 พฤศจิกายน พ.ศ. 2563
ที่ตั้ง

ถนนเพชรเกษม อยู่ระหว่างซอยเพชรเกษม 80 และทางแยกต่างระดับเพชรเกษม ตัดกับถนนกาญจนาภิเษก บริเวณศูนย์การค้าเอ็ม ไลฟ์สโตร์ บางแค และโครงการหลักสอง พลาซ่า ในพื้นที่แขวงบางแคเหนือ เขตบางแค กรุงเทพมหานคร
ปัจจุบัน สถานีหลักสอง เป็นสถานีปลายทางของโครงการรถไฟฟ้ามหานคร สายเฉลิมรัชมงคล ไปจนกว่าจะมีความชัดเจนในการก่อสร้างส่วนต่อขยายระยะที่ 4 ซึ่งถือเป็นช่วงสุดท้ายของโครงการตามแผนแม่บทระบบขนส่งมวลชนในกรุงเทพมหานครและพื้นที่ต่อเนื่อง ตั้งแต่สถานีหลักสอง ไปจนถึงสถานีพุทธมณฑลสาย 4 จากการรถไฟฟ้าขนส่งมวลชนแห่งประเทศไทย
แผนผังสถานี

| 0 | 1 | 2 |
| --- | --- | --- |
U3 ชานชาลา: ชานชาลาด้านข้าง, ประตูรถจะเปิดทางด้านซ้าย
| U3 ชานชาลา | ชานชาลา 2 | สายสีน้ำเงิน มุ่งหน้า ท่าพระ (ผ่าน บางซื่อ) |
| U3 ชานชาลา | ชานชาลา 1 | สายสีน้ำเงิน (จอดส่งผู้โดยสารเฉพาะขบวนรถที่กลับศูนย์ซ่อมบำรุง) |
U3 ชานชาลา: ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1-4, ห้องจำหน่ายบัตรโดยสาร, เครื่องขายบัตรโดยสาร, ร้านค้า, เอ็ม ไลฟ์สโตร์ บางแค |
| G ระดับถนน  | - | ป้ายรถประจำทาง, หลักสอง พลาซ่า, เอ็ม ไลฟ์สโตร์ บางแค |
เนื่องจากเป็นสถานีปลายทาง และเปิดใช้ชานชาลาที่ 2 เพียงชานชาลาเดียว ขบวนรถที่มาจากสถานีบางแคจะสับรางเพื่อเข้าสู่ชานชาลาที่ 2 จากนั้นผู้โดยสารที่มาจากสถานีรายทางจะต้องลงจากขบวนรถทั้งหมด และผู้โดยสารที่จะโดยสารไปยังสถานีท่าพระ (ผ่านบางซื่อ) จะใช้ชานชาลาร่วมกับผู้โดยสารที่เดินทางมาจากสถานีรายทาง โดยผู้โดยสารที่จะโดยสารไปยังสถานีอื่น ๆ จะต้องรอจนกว่าผู้โดยสารที่มาจากสถานีรายทางออกจากขบวนรถทั้งหมด และรอให้เจ้าหน้าที่ทำการตรวจสอบสภาพรถไฟฟ้าให้เรียบร้อยเสียก่อน จากนั้นขบวนรถไฟฟ้าจะออกจากสถานีเข้าสู่สถานีบางแคต่อไป อย่างไรก็ตาม ในบางช่วงจะมีรถไฟฟ้าบางขบวนที่สิ้นสุดการให้บริการที่ชานชาลาหมายเลข 1 โดยเมื่อส่งผู้โดยสารที่ชานชาลาเสร็จแล้ว จะเดินรถไฟฟ้ากลับไปยังศูนย์ซ่อมบำรุงต่อไป
ในวันเสาร์ วันอาทิตย์ และวันหยุดนักขัตฤกษ์ สถานีหลักสองจะใช้ชานชาลาที่ 1 รับส่งผู้โดยสารเป็นหลักแทนชานชาลาที่ 2 ยกเว้นช่วงเทศกาลปีใหม่และสงกรานต์ ใช้ชานชาลาที่ 2 เป็นหลักเหมือนวันอื่น ๆ
รถไฟฟ้าจากสถานีบางแค กำลังสับเปลี่ยนรางบริเวณหน้าอาคารจอดแล้วจร เพื่อเข้าสู่ชานชาลาหมายเลข 2
เมื่อเข้าสู่ชานชาลาหมายเลข 2 และผู้โดยสารออกจากขบวนรถหมดแล้ว จะทำการตรวจสอบขบวนรถ เพื่อมุ่งหน้าสถานีท่าพระ (ผ่านบางซื่อ) ต่อไป
เมื่อส่งผู้โดยสารที่ชานชาลาหมายเลข 1 แล้ว ขบวนรถจะมุ่งหน้ากลับสู่ศูนย์ซ่อมบำรุงเพชรเกษม หรือห้วยขวาง แล้วแต่กรณี
รายละเอียดสถานี > สัญลักษณ์ของสถานี

ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง
รายละเอียดสถานี > รูปแบบของสถานี

เป็นสถานีลอยฟ้า เป็นชานชาลาแบบข้าง (Station with Side Platform)
รายละเอียดสถานี > ทางเข้า-ออกสถานี

1 ซอยเพชรเกษม 80, อาคารจอดแล้วจร 1 (ลิฟต์)
2 ซอยเพชรเกษม 47/1, อาคารจอดแล้วจร 2 (ลิฟต์)
3 ซอยเพชรเกษม 47/2, หลักสอง พลาซ่า, โรงพยาบาลเกษมราษฎร์ บางแค, ศูนย์บริการสาธารณสุข 40 บางแค (บันไดเลื่อน)
4 ซอยเพชรเกษม 84, เอ็ม ไลฟ์สโตร์ บางแค (ทางเดินเชื่อม, บันไดเลื่อน) เปิดเมื่อ 10 ธันวาคม พ.ศ. 2562
รายละเอียดสถานี > การจัดพื้นที่ในตัวสถานี

แบ่งเป็น 2 ชั้น ประกอบด้วย
2 ชั้นชานชาลา
1 ชั้นออกบัตรโดยสาร
อาคารจอดแล้วจร

อาคารจอดแล้วจร อยู่บริเวณสองฝั่งถนนเพชรเกษม ก่อนถึงสถานีประมาณ 100 เมตร มีทางเดินและทางรถยนต์ยกระดับข้ามถนนเชื่อมต่อระหว่างอาคารเพื่ออำนวยความสะดวกให้กับประชาชน ประกอบด้วย
อาคารจอดแล้วจร 1 ตั้งอยู่ฝั่งขาเข้าเมือง เป็นอาคาร 10 ชั้น ใกล้กับซอยเพชรเกษม 80
อาคารจอดแล้วจร 2 ตั้งอยู่ฝั่งขาออกเมือง เป็นอาคาร 8 ชั้น ระหว่างซอยเพชรเกษม 47 และซอยเพชรเกษม 47/1
เวลาให้บริการ

| ปลายทาง> สายเฉลิมรัชมงคล | ปลายทาง> สายเฉลิมรัชมงคล | วัน> สายเฉลิมรัชมงคล | ขบวนแรก> สายเฉลิมรัชมงคล | ขบวนสุดท้าย> สายเฉลิมรัชมงคล |
| --- | --- | --- | --- | --- |
| BL01 | ท่าพระ   (ผ่านบางซื่อ) | จันทร์ – ศุกร์ | 05:30 | 23:08 |
| BL01 | ท่าพระ   (ผ่านบางซื่อ) |  |  |  |
| BL01 | ท่าพระ   (ผ่านบางซื่อ) | เสาร์ – อาทิตย์ นักขัตฤกษ์ | 05:56 | 23:08 |
| BL01 | ท่าพระ   (ผ่านบางซื่อ) |  |  |  |
| BL01 | ท่าพระ   (ผ่านบางซื่อ) |  |  |  |
| ขบวนสุดท้ายเชื่อมต่อสายสีม่วง | – | 22:22 |  |  |
รถโดยสารประจำทาง

ถนนเพชรเกษม สาย 7 7ก 80 80ก 81 84 84ก 91 91ก 101 146 147 165 189 509 547
ถนนกาญจนาภิเษก (มุ่งหน้าถนนพระรามที่ 2) สาย 147
ถนนกาญจนาภิเษก (มุ่งหน้าถนนบรมราชชนนี) สาย 146
เส้นทางที่มีรถรองรับวีลแชร์
รถโดยสารประจำทาง > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 7 (4-36)  |  อู่เอกชัย |  สถานีรถไฟกรุงเทพ (หัวลำโพง) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ต.มานิตย์ การเดินรถ (เครือไทยสมายล์บัส) |  |
| 81 (4-45)  | พุทธมณฑลสาย 5 | สนามหลวง | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 84 (4-46)  | วัดไร่ขิง | BTS กรุงธนบุรี | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 89 (4-47)  |  สถานีขนส่งผู้โดยสารกรุงเทพ (ตลิ่งชัน) | มหาวิทยาลัยเทคโนโลยีราชมงคลกรุงเทพ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 146 (4-52)  |  สถานีขนส่งผู้โดยสารกรุงเทพ (ตลิ่งชัน) | บางแค | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | เส้นทางรถวิ่งเป็นวงกลม |
| 147 (4-25)  | เคหะธนบุรี | บางแค | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) | เส้นทางรถวิ่งเป็นวงกลม |
| 157 (4-54E)  | อ้อมใหญ่ |  อนุสาวรีย์ชัยสมรภูมิ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | รถบริการทางด่วน (ขาไป ขึ้นด่านฉิมพลี ลงด่านพระราม 6 (คลองประปา) ขากลับ ขึ้นด่านอนุสาวรีย์ชัยสมรภูมิ ลงด่านฉิมพลี) |
| 165 (4-56)  | ศาลาธรรมสพน์ | BTS กรุงธนบุรี | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 547 (4-63)  | บ้านเอื้ออาทรศาลายา | ถนนตก | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 547 (4-63) | บ้านเอื้ออาทรศาลายา | ถนนตก | รถโดยสารประจำทางสีส้ม (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
รถโดยสารประจำทาง > รถโดยสารอื่น ๆ

รถรับส่ง (BMA Feeder) ระหว่างสถานีหลักสอง - ทวีวัฒนา (รถไฟฟ้า EV รวม 6 คัน)
สถานที่สำคัญใกล้เคียง

หลักสอง พลาซ่า
เดอะมอลล์ เอ็ม ไลฟ์สโตร์ บางแค
โรงพยาบาลเกษมราษฎร์ บางแค
ศูนย์บริการสาธารณสุข 40 บางแค
ระเบียงภาพ

สถานีหลักสองขณะก่อสร้างสะพานทางเดินเชื่อมห้างฯ
สะพานทางเดินเชื่อมห้างฯ กับสถานีขณะก่อสร้าง
ป้ายหยุดรถบริเวณสถานีหลักสอง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Lak Song MRT Station
| ด ค ก สถานีของรถไฟฟ้ามหานคร สายเฉลิมรัชมงคล |
| --- | --- |
ท่าพระ–บางซื่อ:  ท่าพระ   จรัญฯ 13  ไฟฉาย  บางขุนนนท์   บางยี่ขัน  สิรินธร  บางพลัด  บางอ้อ  บางโพ  เตาปูน  
บางซื่อ–หัวลำโพง:  บางซื่อ   กำแพงเพชร  สวนจตุจักร   พหลโยธิน   ลาดพร้าว   รัชดาภิเษก  สุทธิสาร  ห้วยขวาง  ศูนย์วัฒนธรรมแห่งประเทศไทย   พระราม 9  เพชรบุรี   สุขุมวิท   ศูนย์การประชุมแห่งชาติสิริกิติ์  คลองเตย  ลุมพินี  สีลม   สามย่าน  หัวลำโพง 
หัวลำโพง–หลักสอง:  วัดมังกร  สามยอด   สนามไชย  อิสรภาพ  ท่าพระ   บางไผ่  บางหว้า   เพชรเกษม 48  ภาษีเจริญ  บางแค  หลักสอง 
หลักสอง–พุทธมณฑล สาย 4 (โครงการ):  พุทธมณฑล สาย 2  ทวีวัฒนา  หนองแขม  พุทธมณฑล สาย 4 
สถานีหลักสอง มองจากแยกถนนเพชรเกษม - กาญจนาภิเษก
ทางออกที่ 1
ทางออกที่ 4 ใกล้เอ็ม ไลฟ์สโตร์ บางแค
สะพานเชื่อมเอ็ม ไลฟ์สโตร์ กับทางออกที่ 4 ของสถานี
อาคารจอดแล้วจรที่ 1 ฝั่งขาเข้าเมือง
อาคารจอดแล้วจรที่ 2 ฝั่งขาออกเมือง
สะพานเชื่อมระหว่างอาคารจอดแล้วจรทั้ง 2 และสถานีหลักสอง
ป้ายรถเมล์ถนนเพชรเกษมฝั่งขาเข้าเมืองใกล้กับสถานี
เกทเวย์ แอท บางซื่อ

| --- | --- |



ที่ตั้ง: 162/1–2, 168/10 ถนนประชาราษฎร์สาย 2 แขวงบางซื่อ เขตบางซื่อ กรุงเทพมหานคร
เปิดให้บริการ: 30 พฤศจิกายน พ.ศ. 2561; 6 ปีก่อน (2561-11-30)
ผู้บริหารงาน: แอสเสท เวิลด์ รีเทล  ในเครือแอสเสท เวิรด์ คอร์ป
พื้นที่ชั้นขายปลีก: 95,000 ตารางเมตร
จำนวนชั้น: 11 ชั้น (รวม 1 ชั้นใต้ดิน)
ที่จอดรถ: 1,100 คัน
ขนส่งมวลชน:  สถานีบางโพ
เกทเวย์ แอท บางซื่อ (อังกฤษ: Gateway At Bangsue) เป็นโครงการศูนย์การค้าเชิงผสมผสานขนาดใหญ่ริมถนนประชาราษฎร์สาย 2 แขวงบางซื่อ เขตบางซื่อ กรุงเทพมหานคร เปิดให้บริการครั้งแรกเมื่อวันที่ 30 พฤศจิกายน พ.ศ. 2561 อยู่ภายใต้การดูแลของแอสเสท เวิลด์ รีเทล ในเครือแอสเสท เวิรด์ คอร์ปของกลุ่มทีซีซี
ประวัติ

เกทเวย์ แอท บางซื่อ เป็นศูนย์การค้าขนาดใหญ่โดยมีพื้นที่ 95,000 ตารางเมตร ก่อสร้างขึ้นบนพื้นที่เดิมของสถานีบริการน้ำมันเอสโซ่ และห้างสรรพสินค้าบางลำภู สาขาบางโพ ซึ่งปิดให้บริการลงเมื่อปี พ.ศ. 2548ก่อนที่กลุ่มทีซีซี จะซื้อต่อที่ดินบริเวณนี้และเปิดให้บริการศูนย์การค้า "เดอะมาร์เก็ต บางโพ" ในปี พ.ศ. 2552และปิดให้บริการในอีกไม่กี่ปีต่อมา โดยเกทเวย์ แอท บางซื่อแห่งนี้ใช้งบประมาณการลงทุนมากกว่า 4,000 ล้านบาท เริ่มก่อสร้างในช่วงปลายปี พ.ศ. 2559 บนพื้นที่กว่า 10 ไร่ ขนาด 10 ชั้นบนดินและ 1 ชั้นใต้ดิน โดยบริหารงานโดย กลุ่มแอสเสท เวิรด์ รีเทล ในเครือของแอสเสท เวิรด์ คอร์ปอเรชั่น ซึ่งเป็นส่วนหนึ่งของกลุ่มทีซีซี
ศูนย์การค้าแห่งนี้มีคำขวัญว่า " Fulfill Your Everyday Life" ซึ่งหมายถึง "เติมเต็มทุกความต้องการในแบบคุณ” ปัจจุบันศูนย์การค้าแห่งนี้เป็น 1 ใน 2 ศูนย์การค้าที่ตั้งอยู่ในเขตบางซื่อ กรุงเทพมหานคร ซึ่งอีกแห่งนั่นคือ "มาร์เก็ต เพลส วงศ์สว่าง" ของกลุ่มเซ็นทรัล ซึ่งมีพื้นที่เล็กกว่ามาก ทำให้เกทเวย์ แอท บางซื่อ เป็นศูนย์การค้าที่ใหญ่ที่สุดในเขตนี้ และเป็นศูนย์การค้าที่ใช้ชื่อ "เกทเวย์" แห่งที่ 2 ต่อจากสาขาแรกที่เอกมัย ที่เปิดให้บริการในปี พ.ศ. 2555 ที่ผ่านมา
การจัดสรรพื้นที่

เกทเวย์ แอท บางซื่อ มีพื้นที่ให้เช่า 39,000 ตารางเมตร หรือประมาณ 300 ร้านค้า บนพื้นที่ที่เปิดเป็นศูนย์การค้า 9 ชั้น พร้อมกับอาคารจอดรถที่รองรับรถยนต์ได้มากกว่า 1,100 คัน ประกอบด้วยพื้นที่สำคัญดังนี้
บิ๊กซี ฟู้ดเพลส
โฮมโปร เอส
สปอร์ตเวิลด์
สวนสนุก ฮาร์เบอร์แลนด์
สวนสนุก ฟันเฟสต้า
โรงภาพยนตร์เมเจอร์ ซีนีเพล็กซ์ จำนวน 6 โรง
เจ็ทส์ ฟิตเนส
ศูนย์อาหาร
สวนลอยฟ้าสกายการ์เดน
พื้นที่สำนักงานให้เช่า
โดยมีทางเชื่อมไปยังสถานีบางโพ ที่ชั้น M
แหล่งข้อมูลอื่น

เกทเวย์ แอท บางซื่อ ที่เฟซบุ๊ก
แผนที่และภาพถ่ายทางอากาศของ เกทเวย์ แอท บางซื่อ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°48′19″N 100°31′24″E﻿ / ﻿13.805252°N 100.523334°E﻿ / 13.805252; 100.523334
| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะริเวอร์ฟรอนต์  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ทรู ดิจิทัล พาร์ค ไลฟ์  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า 
สวนลอยฟ้าสกายการ์เดน บริเวณชั้น 6
จักรพรรดิอากุสตินที่ 1 แห่งเม็กซิโก

| จักรพรรดิอากุสตินที่ 1 แห่งเม็กซิโก |
| --- | --- |

จักรพรรดิแห่งเม็กซิโก
ครองราชย์: 19 พฤษภาคม ค.ศ. 1822 – 19 มีนาคม ค.ศ. 1823
ราชาภิเษก: 21 กรกฎาคม ค.ศ. 1822
ก่อนหน้า: สถาปนาพระบรมราชอิสริยยศ
ถัดไป: รัฐบาลเฉพาะกาล (ถัดไป) มัคซีมีลีอานที่ 1 (จักรพรรดิ)

พระราชสมภพ: 27 กันยายน 1783
สวรรคต: 19 กรกฎาคม 1824 (พระชนมายุ 40 พรรษา)
คู่อภิเษก: Ana María Josefa Ramona de Huarte y Muñiz
พระราชบุตร: Agustín Jerónimo, Prince Imperial of Mexico Princess Sabina Princess Juana de Dios Princess Josefa Prince Ángel  Princess María de Jesús Princess María de los Dolores Prince Salvador María Prince Felipe Prince Agustín Cosme
ราชวงศ์: ราชวงศ์อีตูร์บีเด
ลายพระอภิไธย: 
สมเด็จพระจักรพรรดิอากุสตินที่ 1 แห่งเม็กซิโก (อังกฤษ: Augustine I of Mexico) ทรงเป็นจักรพรรดิพระองค์แรกแห่งจักรวรรดิเม็กซิโก และเป็นจักรพรรดิพระองค์เดียวในราชวงศ์อีตูร์บีเด
สมเด็จพระจักรพรรดิอากุสตินที่ 1 เสด็จพระราชสมภพเมื่อ 27 กันยายน 1783 ที่เมืองวาลาโดลิด เมื่อพระองค์โตขึ้นพระองค์ได้เข้าเป็นสมาชิกกองทัพเม็กซิโก และได้เป็นผู้นำทัพ พระองค์ได้เป็นผู้นำกองทัพเม็กซิโกเข้าร่วมรบใน "สงครามประกาศอิสรภาพเม็กซิโก" เมื่อเม็กซิโกได้เอกราช พระองค์จึงได้ราชาภิเษกตนเองขึ้นเป็นจักรพรรดิ และประกาศสถาปนาจักรวรรดิเม็กซิโก ร่างรัฐธรรมนูญจักรวรรดิใหม่ขึ้น พระองค์ยังได้เป็นผู้ออกแบบธงชาติเม็กซิโกด้วย
สมเด็จพระจักรพรรดิอากุสตินที่ 1 ทรงปกครองเม็กซิโก เพียงระยะเวลาสั้นๆ ก็ทรงถูกปฏิวัติ พระองค์จึงต้องสละราชสมบัติ จักรวรรดิเม็กซิโกเปลี่ยนเป็นสหรัฐเม็กซิโก
รัตนชาติ

รัตนชาติ หรือ หินอัญมณี (อังกฤษ: gemstone) เป็นกลุ่มประเภทของแร่ประเภทหนึ่ง โดยหมายถึง แร่หรือหินบางชนิด หรืออินทรียวัตถุธรรมชาติที่นำมาเจียระไน ตกแต่ง หรือแกะสลัก เพื่อใช้เป็นเครื่องประดับ มีความงาม ทนทาน และหายาก โดยปกติแบ่งเป็น 2 กลุ่มใหญ่ๆ คือ เพชร และพลอย ซึ่งหมายถึง อัญมณีทุกชนิดยกเว้นเพชร หากผ่านการตกแต่งหรือเจียระไนแล้ว เรียกว่า อัญมณี
นอกจากนี้ สารประกอบที่ได้จากสิ่งมีชีวิตที่อาจจัดเป็นรัตนชาติได้แก่ ไข่มุก และปะการังและอำพัน
รัตนชาติหรืออัญมณี เป็นผลึกที่มีมลทินอยู่ภายใน ทำให้มีสีต่าง ๆ กันไป มีความแข็ง สามารถเจียระไนให้เกิดมุม เพื่อให้เกิดการกระจายแสงเห็นความแวววาว มลทินในแร่ ทำให้แร่มีสีต่าง ๆ กัน แร่คอรันดัมบริสุทธิ์ เป็นสารพวกอะลูมิเนียมออกไซด์ มีสีขาว ถ้ามีมลทินจำพวกโครเมียมผสม ทำให้มีสีแดง เช่นทับทิม ส่วน เหล็ก ไทเทเนียม ทำให้มีสีน้ำเงิน (ทับทิมกับไพลิน เป็นแร่คอรันดัมเหมือนกัน แต่มีมลทินต่างชนิดกัน)
เกณฑ์ที่ใช้ตัดสินอัญมณีได้แก่ ความแข็ง (ตามมาตราโมส), ความถ่วงจำเพาะ และค่าดัชนีหักเหของแสง
ดัชนีหักเหของแสง เป็นค่าคงที่ของอัญมณีแต่ละชนิด จึงใช้ตัดสินว่าเป็นของปลอมหรือไม่ ความแข็งของแร่ก็มีผลต่อราคาของอัญมณีด้วย จึงนำมาทดสอบ โดยการขูดขีดกัน (อาจใช้ตะไบ มือ เหรียญทองแดง มีดพับ, กระจก ทดสอบ) แร่ที่มีรอยขูดขีดจะอ่อนกว่า ซึ่งทดสอบได้
ประเภทของรัตนชาติ

พลอย หรือหินสี ที่สำคัญได้แก่
พลอยในตระกูลคอรันดัม ซึ่งประกอบด้วย Al2O3 โดยมี Al : O = 52.9 : 47.1 โดยมวล การที่พลอยแต่ละชนิดมีสีต่างกันเป็นเพราะมีธาตุเจือปนที่ต่างกัน เช่นทับทิม มีสีแดง เพราะมี โครเมียม เจือปนอยู่ 0.1 – 1.25 โดยมวล บุษราคัม (แซฟไฟร์สีเหลือง) มี เหล็ก และไทเทเนียม เจือปน ไพลิน (แซฟไฟร์สีน้ำเงิน) มีสีน้ำเงินเพราะมี เหล็ก และ ไทเทเนียม เจือปน พลอยสาแหรก หรือสตาร์ มีรูไทล์ปนอยู่ในเนื้อพลอย
พลอยในตระกูลควอทซ์ เช่น อเมทิสต์ ซิทริน อาเกต เป็นต้น
เพชร เป็นธาตุคาร์บอนที่บริสุทธิ์ มีความแข็งแรงมากที่สุด เพชรที่ดีจะต้องไม่มีสี
รัตนชาติไทย

บทความหลัก: นพรัตน์
หากจะแปลตามตัว รัตนชาติ ที่เดิมเขียนกันว่า รัตนชาต ก็จะแปลไว้ว่า สิ่งที่ถือกำเนิดมาเป็นแก้ว (รัตน=แก้ว ชาต=เกิด)
ซึ่งในประเทศไทยเอง  ก็พบว่ามีรัตนชาต 9 อย่างอันเป็นมิ่งมงคล แต่บางชนิดหายากหรือหาไม่พบในประเทศไทยปัจจุบันแล้ว
รัตนชาต ทั้ง 9 หรือเรียกว่า นพรัตน์ นั้น โบราณท่านผูกเป็นบทกลอนไว้ว่า
เพชรดีมณีแดง เขียวใสแสงมรกต เหลืองใสสดบุษราคัม แดงแก่ก่ำโกเมนเอก สีหมอกเมฆนิลกาฬ มุกดาหารหมอกมัว แดงสลัวเพทาย สังวาลย์สายไพฑูรย์
ซึ่งตามคำกลอนดังกล่าว ไม่ได้เรียงตามระดับราคาหรือค่าความแข็งแต่อย่างใด แต่ทั้งนี้พบว่าชื่อเรียกในโบราณนั้น ปัจจุบันสามารถหมายถึงรัตนชาตชนิดอื่นได้เช่นกัน ถ้าอ้างอิงตามกลอนบทนี้ สามารถถอดความเป็นรัตนชาต 9 อย่างได้ดังนี้
เพชรดี หมายถึง เพชร แร่รัตนชาติสีขาว (Diamond)
มณีแดง หมายถึง ทับทิม แร่รัตนชาติสีแดง (Ruby)
เขียวใสแสงมรกต  หมายถึง มรกต แร่รัตนชาติสีเขียว (Emerald)
เหลืองใสสดบุษราคัม หมายถึง บุษราคัม แร่รัตนชาติสีเหลือง (แซฟไฟร์สีเหลือง)
แดงแก่ก่ำโกเมนเอก หมายถึง โกเมน แร่รัตนชาติสีเลือดหมู (Garnet)
สีหมอกเมฆนิลกาฬ หมายถึง แซฟไฟร์ แร่รัตนชาติสีน้ำเงิน(ไพลิน) (แซฟไฟร์สีน้ำเงิน)
มุกดาหารหมอกมัว หมายถึง มุกดา หรือ จันทรกานต์ แร่รัตนชาติสีขาวขุ่นคล้ายสีหมอก มีลักษณะพิเศษมีเหลือบรุ้งสีออกฟ้าสีนวล (Moonstone)
แดงสลัวเพทาย หมายถึง เพทาย แร่รัตนชาติสีแดงเข้ม (Hyacinth) เขียนอีกอย่างหนึ่งว่า (Yellow Zircon) (ซึ่งเป็นรัตนชาตชนิดเดียวกัน)
สังวาลสายไพฑูรย์ หมายถึง ไพฑูรย์ เป็นอัญมณีหรือหินสีชนิดหนึ่งหรือแร่รัตนชาติ มีหลายสีเช่น สีเหลืองนวล สีเหลืองทอง สีน้ำผึ้ง สีเขียวแอปเปิล สีน้ำตาล ฯลฯ (Chrysoberyl-cat eye)
นพรัตน ความหมายตามภาษาสันสกฤตหมายถึง "๙ รัตนชาติ"
รัตนชาติไทย > ที่มา

นพรัตน หรือ นวรัตน และ เนาวรัตน จากภาษาสันกฤต ซึ่งพ้องเสียงกับอีกหลายๆ ประเทศในดินแดนเอเชีย สืบทอดต่อกันมาแต่ครั้งบุรพกาล ความสำคัญทั่วแดนสุวรรณภูมินับถือตรงกันว่า เป็นรัตนศักดิ์สิทธิ์ชั้นสูง ซึ่งนอกเหนือจากศาสนาและวัฒนธรรมที่แตกต่างกันออกไป
เข้าใจว่าชนเอเชียทั้งหลายให้การยอมรับและนับถือในสิริมงคลแห่งนพรัตน์
รัตนชาติไทย > กำเนิดของรัตน 9 ประการ

ในภาษาสันสกฤต เรียกขนานนามว่า "นวรัตน (नवरत्न)" รวมถึงภาษาฮินดี,พม่า อินโดนีเซีย และเนปาล ส่วนในภาษาสิงหลเรียก "นวรัตเน" และในภาษาไทยเรียก "นพรัตน์" เป็นธรรมเนียมของรัตนโบราณที่อยู่คู่ดินแดนสุวรรณภูมิ แต่ดั้งเดิมจึงไม่ปรากฏที่มา
เกือบทุกประเทศในแถบเอเชียนับถือว่าเป็นรัตนสูงส่งของเทพ ซึ่งตกทอดสืบต่อกันมา ทั้งในประเทศอินเดีย เนปาล ศรีลังกา สิงคโปร์ พม่า กัมพูชา เวียดนาม อินโดนีเซีย ไทย และมาเลเซีย (โดยไม่คำนึงถึงความแตกต่างทางวัฒนธรรมและศาสนา)
รัตนชาติไทย > การประดับของราชสำนัก

และในประเทศดังกล่าว ประเทศไทยเป็นประเทศเดียวที่ให้ความสำคัญอย่างเป็นทางการ
และยกย่องให้นพรัตนเป็นรัตนมงคลโบราณแห่งแผ่นดิน ตามพระราชบัญญัติ เครื่องราชอิสริยาภรณ์อันเป็นโบราณมงคลนพรัตนราชวราภรณ์ บัญญัติว่าเป็นส่วนหนึ่งของเครื่องประดับสำหรับยศแห่งพระมหากษัตริย์ ตั้งแต่รัชสมัยพระบาทสมเด็จพระจอมเกล้าเจ้าอยู่หัว 
ต่อมาในรัชสมัยพระบาทสมเด็จพระจุลจอมเกล้าเจ้าอยู่หัวทรงพระกรุณา
โปรดเกล้าฯให้สร้างดวงตรามหานพรัตน สำหรับห้อยสายสะพายขึ้นเป็นครั้งแรกของเครื่องราชอิสริยาภรณ์ไทย